2021. gada 24. martā Noteikumi Nr. 188

Rīgā (prot. Nr. 29 39. §)

**Grozījums Ministru kabineta 2018. gada 27. novembra noteikumos Nr. 747 "Noteikumi par valsts pamatizglītības standartu un pamatizglītības programmu paraugiem"**

Izdoti saskaņā ar Izglītības likuma

14. panta 19. punktu

un Vispārējās izglītības likuma

4. panta 11. un 11.1punktu

un 30. panta septīto daļu

Izdarīt Ministru kabineta 2018. gada 27. novembra noteikumos Nr. 747 "Noteikumi par valsts pamatizglītības standartu un pamatizglītības programmu paraugiem" (Latvijas Vēstnesis, 2018, 249. nr.; 2020, 136., 181. nr.) grozījumu un izteikt 26. punktu šādā redakcijā:

"26. Šie noteikumi attiecībā uz vispārējās izglītības programmas īstenošanu 2., 5. un 8. klasē stājas spēkā 2021. gada 1. septembrī, bet attiecībā uz vispārējās izglītības programmas īstenošanu 3., 6. un 9. klasē – 2022. gada 1. septembrī. Līdz minētajiem datumiem vispārējās izglītības programmas 2., 5. un 8. klasē un 3., 6. un 9. klasē īsteno saskaņā ar normatīvajiem aktiem par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem, kas bija spēkā līdz šo noteikumu spēkā stāšanās dienai. Valsts pārbaudījumi 2020./2021. mācību gadā, beidzot 9. klasi, ir šādi:

26.1. obligātie diagnosticējošie darbi:

26.1.1. latviešu valodā latviešu mācībvalodas izglītības programmās;

26.1.2. latviešu valodā mazākumtautību izglītības programmās;

26.1.3. matemātikā;

26.2. ja izglītības iestāde vēlas, diagnosticējošie darbi:

26.2.1. Latvijas vēsturē;

26.2.2. svešvalodā (angļu, vācu, franču, krievu – pēc izglītojamā izvēles);

26.2.3. dabaszinībās;

26.2.4. mazākumtautības valodā mazākumtautību izglītības programmās;

26.3. ja izglītojamais vēlas, centralizētais eksāmens latviešu valodā mazākumtautību izglītības programmās."

Ministru prezidents A. K. Kariņš

Izglītības un zinātnes ministre I. Šuplinska